Kragonderbreking in JHBŉ Tegniese fout by die Prospect-substasie het Maandagaand tot onbeplande kragonderbrekings in Johannesburg gelei. “Daar het ŉ tegniese fout by die Prospect-substasie in City Deep voorgekom. Dit het ŉ reuse kragonderbreking in Johannesburg tot gevolg gehad. Ons tegnici werk daaraan,” het Sol Masolo, woordvoerder van City Power, gesê. Volgens Masolo is die noordelike buurte, dele van die middestad en buurte in die suide van Johannesburg geraak. Masolo het vroeë gesê hulle hoop om die kragtoevoer teen Maandagaand te herstel maar teen Dinsdagoggend was talle buurte steeds sonder krag.